ПРОТОКОЛ № 12
от заседание на Комисия по правни въпроси 
към Висшия съдебен съвет,
проведено на 11 март 2013 г.

Днес, 11 март 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси към ВСС в състав: 

     	                ПРЕДСЕДАТЕЛ:     	ЮЛИАНА КОЛЕВА
											
					    ЧЛЕНОВЕ:	ЮЛИЯ КОВАЧЕВА
							СВЕТЛА ПЕТКОВА
							НЕЗАБРАВКА СТОЕВА
							КАРОЛИНА НЕДЕЛЧЕВА

ОТСЪСТВАЛИ: Няма

На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция “Правна”. 

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
- Доклад от Елка Атанасова – член на ВСС и комисия „Съдебна администрация” във връзка с увеличаване на щатната численост на специализираната администрация на Инспектората към ВСС.
- Наръчник за Работа с вещи лица.
- Писмо от Министерство на правосъдието, относно изразяване на становище по статута и възнагражденията на преводачите в съдебната система.
- Проект на образци на заявления и кадрова справка, съгласно Правила за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи (приети с решение на Висшия съдебен съвет по протокол № 9/7.03.2013 г.).

	По дневния ред

1.ОТНОСНО: Заявление от съдебни заседатели към Районен съд – Велико Търново, относно разпоредбата на чл. 14 от Наредба № 1/3.02.2011 г. на ВСС.
Приложение: Заявление № 11-07-227/1.03.2013 г.

КОМИСИЯТА ПО ПРАВНИ ВЪПРОСИ
Р Е Ш И:
	
С решение № 10/2011 г. Конституционният съд е обявил за противоконституционна разпоредбата на чл. 75 от ЗСВ , поради което Наредба № 1/3.02.2011 г. на ВСС е отменена.
В съответствие с това решение към Министерството на правосъдието е създадена работна група, която да изготви предложение дали не следва статута и възнагражденията на съдебните заседатели да се уредят със закон.
В този смисъл заявлението с възражението, срещу начина на изчисляване и заплащане на участието в съдебни заседания на съдебните заседатели, следва да се отправи към Министерството на правосъдието, което е компетентно да издаде съответния акт.

2.ОТНОСНО: Писмо от „Информационно обслужване” АД, относно регламентиране на заплащането на изпълняваните от „ИО” АД дейности по експлоатация и поддръжка на водените в окръжните съдилища и СГС електронни регистри за 2013 г. 	
Приложение: Писмо № 97-00-076/1.03.2013 г. 

КОМИСИЯТА ПО ПРАВНИ ВЪПРОСИ
Р Е Ш И:

	Изпраща писмото от „Информационно обслужване” АД на създадената с решение на ВСС по протокол № 53/13.12.2012 г. Работна група, за изразяване на становище, до колко са основателни по основание и размер претендираните от „Информационно обслужване” АД суми за 2012 г. 

Допълнителни точки

1.ОТНОСНО: Доклад от Елка Атанасова – член на ВСС и комисия „Съдебна администрация” във връзка с увеличаване на щатната численост на специализираната администрация на Инспектората към ВСС.

КОМИСИЯТА ПО ПРАВНИ ВЪПРОСИ
Р Е Ш И:

1.1. Приема за сведение доклада от Елка Атанасова – член на ВСС и комисия „Съдебна администрация”.
Мотиви: Щатната численост е увеличена в изпълнение на чл. 60в от ЗСВ и целево предоставените средства за създаване на специализирано звено към Инспектората, в съответствие с правомощията му по чл.60а от ЗСВ.
1.2. Решението на комисията да се предостави на комисия „Съдебна администрация”.

2.ОТНОСНО: Запознаване с Наръчник за Работа с вещи лица, изготвен от Програмата за развитие на съдебната система.

КОМИСИЯТА ПО ПРАВНИ ВЪПРОСИ
Р Е Ш И:

След постъпване на Наръчника по съответния ред, същият да се изпрати по електронните пощи на административните ръководители на съдилищата на окръжно ниво, за ползване при нужда. 

3.ОТНОСНО: Писмо от Министерство на правосъдието, относно изразяване на становище по статута и възнагражденията на преводачите в съдебната система.
КОМИСИЯТА ПО ПРАВНИ ВЪПРОСИ
Р Е Ш И:

3.1. Статутът на преводачите е различен от този на вещите лица. Вещо лице се назначава тогава, когато на съда са му необходими специални знания, за да постанови своето решение, а преводачът извършва превод на устна реч или на писмени текстове от един на друг език. 
С оглед на изложеното, възнаграждението на преводачите не следва да се определя по реда на Наредба № 3 за вписването, квалификацията и възнагражденията на вещите лица.
3.2. Решението на комисията да се изпрати на Министерство на правосъдието.

4.ОТНОСНО: Проект на образци на заявления и кадрова справка, съгласно Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи (приети с решение на Висшия съдебен съвет по протокол № 9/7.03.2013 г.).

КОМИСИЯТА ПО ПРАВНИ ВЪПРОСИ
Р Е Ш И:

Предлага на Висшия съдебен съвет да вземе следното решение:
Утвърждава образци на заявления и кадрова справка, съгласно Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи (приети с решение на Висшия съдебен съвет по протокол № 9/7.03.2013 г.).

11.03.2013 г. 		                       ПРЕДСЕДАТЕЛ:/п/
		     
                  ЮЛИАНА КОЛЕВА